**รายงานการประชุมคณะอนุกรรมการกลั่นกรองโครงการ ครั้งที่ 2/2563**

**กองทุนหลักประกันสุขภาพองค์การบริหารส่วนตำบลคลองหรัง**

**วันศุกร์ ที่ 7 กุมภาพันธ์ 2563 เวลา 13.30 น.**

**ณ ห้องประชุมองค์การบริหารส่วนตำบลคลองหรัง**

**ผู้มาประชุม**

1. นายภูวนาถ รัญเพ็ชร รองนายกองค์การบริหารส่วนตำบลคลองหรัง

2. นายธีระศักดิ์ กั้งเหล้ง ผู้อำนวยการ รพ.สต.บ้านแม่เปียะ

4. นายวิสูตร์ กาญจนะพิน รองปลัดองค์การบริหารส่วนตำบลคลองหรัง

5. น.ส.มะลิวรรณ แก้วรัตนะ ผู้ช่วยเจ้าพนักงานสาธารณสุข

**ผู้ไม่มาประชุม**

1. นางสมใจ ลิ่มทองพันธุ์ พยาบาลวิชาชีพโรงพยาบาลนาหม่อม

2. นายเขียน บุญผล ผู้ใหญ่บ้านหมู่ที่ 5

**ผู้เข้าร่วมประชุม**

1. น.ส.ศิรินลักษณ์ ธาตรีวิจิตร เจ้าพนักงานสาธารณสุข

2. นางสมร อ้วนเส้ง ครูโรงเรียนบ้านต้นปริง

3. นางศิริภรณ์ ศิริ เจ้าพนักงานสาธารณสุข ประจำ รพ.สต.บ้านแม่เปียะ

**เริ่มประชุมเวลา 10.30 น.**

เมื่อที่ประชุมพร้อม นายภูวนาถ รัญเพ็ชร ตำแหน่ง ประธานในการประชุม ได้กล่าวเปิดและดำเนินการประชุม ดังนี้

**นายภูวนาถ รัญเพ็ชร :** เรียนคณะอนุกรรมการกลั่นกรองโครงการและสวัสดีผู้เข้าร่วมประชุมทุกท่าน

**รองนายก อบต.คลองหรัง** สำหรับวันนี้เป็นการประชุมคณะอนุกรรมการกลั่นกรองโครงการที่ขอรับการสนับสนุนงบประมาณจากกองทุนหลักประกันสุขภาพองค์การบริหารส่วนตำบลคลองหรัง ครั้งที่ 2/2563 และทุกท่านก็คงทราบว่าคณะอนุกรรมการกลั่นกรองโครงการมีหน้าที่ กลั่นกรองโครงการที่ขอรับการสนับสนุนให้กับคณะกรรมการกองทุนใหญ่เพื่อพิจารณาอนุมัติโครงการ และเพื่อำนวยความสะดวกและพิจารณาให้เป็นไปตามวัตถุประสงค์ของกองทุนหลักประกันสุขภาพซึ่งท่านจะแก้ไขหรือไม่แก้ไขก็ได้หากได้ผ่านคณะกรรมการชุดนี้ไปแล้วนั้น โดยในวันนี้ก็ขอดำเนินตามระเบียบวาระการประชุม ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายนายภูวนาถ รัญเพ็ชร :** ขอเชิญทางเลขานุการ นายวิสูตร์ กาญจนะพิน ชี้แจงรายละเอียดงบประมาณ

**รองนายก อบต.คลองหรัง** กองทุน

**นายวิสูตร์ กาญจนะพิน :** ก่อนที่เราจะเริ่มประชุมขอชี้แจงในส่วนของผู้เสนอโครงการในคณะกรรมการกลั่น

**รองปลัด อบต.คลองหรัง** กรองโครงการเป็นคณะอนุกรรมการของคณะกรรมการชุดใหญ่ เรามีหน้าที่พิจารณาว่าเป็นไปตามระเบียบ หลักเกณฑ์ และวัตถุประสงค์ของกองทุนหรือไม่ ซึ่งชุดเรามีหน้าที่เสนอแนะแต่ถ้าท่านยังคงวัตถุประสงค์เดิมของโครงการก็สามารถเสนอเข้าไปให้ชุดใหญ่พิจารณาอนุมัติได้ หลักในการเขียนโครงการเบื้องต้นที่ต้องดู คือ ชื่อโครงการว่าอยู่ในกรอบตามที่พี่เลี้ยงเคยมาแนะนำหรือไม่ และประเภทเป็นไปตามของกองทุนหลักประกันสุขภาพหรือไม่ วัตถุประสงค์สอดคล้องกันหรือไม่ และค่าใช้จ่ายถูกต้องไปตามระเบียบหรือไม่ และกลุ่มเป้าหมายเป็นใครมีที่มาอย่างไร และการดำเนินงานครั้งที่แล้วประสบปัญหาอย่างไรบ้าง และรายละเอียดอื่น ๆ ในการดำเนินงานไปพอประมาณ เพื่อที่ว่าคณะกรรมการชุดใหญ่จะได้ไม่ต้องเสียเวลาในการอนุมัติ

**นายธีระศักดิ์**  **กั้งเหล้ง :** ก็เห็นด้วยกับรองปลัดวิสูตร์ กาญจนะพิน ว่างบประมาณในรอบนี้อาจจะล่าช้าเพราะการแต่งตั้งคณะกรรมการ ก็ถูก สปสช.แนะนำมาว่าให้แก้ไขให้ถูกต้อง ก่อนจะดีกว่า และมีบุคคลจะลาออกในตำแหน่งของคณะกรรมการกองทุนหลายท่าน

**นายภูวนาถ รัญเพ็ชร :** สำหรับวันนี้ก็จะมีเจ้าพนักงานสาธารณสุข บรรจุใหม่ เมื่อวันที่ 3 กุมภาพันธ์ 2563

**รองนายก อบต. คลองหรัง** เชิญ น.ส.ศิรินลักษณ์ ธาตรีวิจิตร แนะนำตัวต่อที่ประชุม

**น.ส.ศิรินลักษณ์ ธาตรีวิจิตร :** สวัสดีคณะกรรมการทุกท่านค่ะ ชื่อ นางสาวศิรินลักษณ์ ธาตรีวิจิตร ชื่อเล่น อีฟ

**เจ้าพนักงานสาธารณสุข** บรรจุ ณ องค์การบริหารส่วนตำบลคลองหรัง ในตำแหน่ง เจ้าพนักงานสาธารณสุข จบจากมหาวิทยาลัยทักษิณ วิทยาเขตพัทลุง

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

**นายภูวนาถ รัญเพ็ชร :** รับรองรายงานการประชุมคณะอนุกรรมการกลั่นกรองโครงการ ครั้งที่ 1/2563

**รองนายก อบต.คลองหรัง** เมื่อวันพุธ ที่ 8 มกราคม 2563

**น.ส.มะลิวรรณ แก้วรัตนะ :** ตามที่ได้มีการประชุมเมื่อวันที่ 8 มกราคม 2563 ทีที่ผ่านมานั้น ในวันนั้นมี

**ผช.จพง.สาธารณสุข** คณะอนุกรรมการกลั่นกรองโครงการ มีผู้เข้าร่วมประชุม 5 คน ผู้ไม่มาประชุม 1 คน และผู้ข้าร่วมประชุม 6 คน โดยในวันดังกล่าวได้พิจารณากลั่นกรองโครงการที่ขอรับการสนับสนุนในปีงบประมาณ 2563 และคณะกรรมการกลั่นกรองโครงการได้แนะนำและให้ปรับแก้โครงการตามเอกสารที่แนบท้ายรายงานการประชุมคณะอนุกรรมการพิจารณากลั่นกรองโครงการ ครั้งที่ 1/2563

**ที่ประชุม** **:** มีมติรับรองรายงานการประชุมอนุกรรมการกลั่นกรองโครงการ เมื่อวันที่ 8 มกราคม 2563

**ระเบียบวาระที่ 3 เรื่องเพื่อทราบ**

**-**

**ระเบียบวาระที่ 4 เรื่องเพื่อพิจารณา**

4.1 พิจารณากลั่นกรองโครงการที่ขอรับการสนับสนุนจากกองทุนหลักประกันสุขภาพ อบต.คลองหรัง ครั้งที่ 2/2563

**4.1.1 โครงการปรับเปลี่ยน เลี่ยงเบาหวาน ความดัน โดย โรงพยาบาลส่งเสริมสุขภาพตำบลบ้านแม่เปียะ**

**นายธีระศักดิ์ กั้งเหล้ง** : สำหรับโครงการปรับเปลี่ยน เลี่ยงเบาหวาน ความดัน โดยโรงพยาบาลส่งเสริม

**ผอ.รพ.สต.บ้านแม่เปียะ** สุขภาพตำบลบ้านแม่เปียะ ขอสนับสนุนงบประมาณ 17,555 บาท กลุ่มเป้าหมาย

ที่เข้าร่วมโครงการ 1. กลุ่มเสี่ยงเบาหวาน จำนวน 73 คน 2. กลุ่มเสี่ยงความดัน 169 คน ระยะเวลาดำเนินการ 1 มีนาคม 2563 ถึง 30 สิงหาคม 2563 วิธีดำเนินการ ขั้นเตรียมการ 1. ร่วมปรึกษาอาสาสมัครสาธารณสุขประจำหมู่บ้าน cและผู้ที่เกี่ยวข้องเพื่อวางแผนการดำเนินงาน 2. ชี้แจงผู้มีส่วนร่วมเกี่ยวข้องในพื้นที่เพื่อรับทราบนโยบาย วัตถุประสงค์ของโครงการ 3. จัดทำโครงการเพื่อขออนุมัติต่อองค์การบริหารส่วนตำบลคลองหรัง 4. ประสานงานกับหน่วยงานวิทยากรผู้นำชุมชนที่เกี่ยวข้องในการดำเนินการ 5. แจ้งกลุ่มเป้าหมายในการดำเนินโครงการ 6. จัดเตรียมวัสดุอุปกรณ์ เอกสาร สื่อประชาสัมพันธ์ในการดำเนินการกิจกรรม ขั้นดำเนินการ 1. ลงทะเบียน/ตรวจสุขภาพเบื้องต้น ชั่งน้ำหนัก วัดความดันโลหิต DTX BMI และรอบเอว 2. ทำโมเดล “ต้นไม้สุขภาพ”/ทำแบบทดสอบก่อนให้ความรู้ 3.วิทยากรให้ความรู้เรื่อง 3 อ. 2 ส. โรคความดันโลหิตสูงและโรคเบาหวาน 4. ทำแบบทดสอบหลังได้รับความรู้ 5. ติดตามกลุ่มเสี่ยงระยะ 3 เดือน วัตถุประสงค์ของโครงการ ข้อที่ 1 เพื่อให้กลุ่มเสี่ยงมีความรู้เกี่ยวกับโรคความดันโลหิตสูงและโรคเบาหวานมากขึ้น ข้อที่ 2 เพื่อให้กลุ่มเสี่ยงมีระดับน้ำตาลในเลือดและความดันโลหิตลดลง ข้อที่ 3 เพื่อให้กลุ่มเสี่ยงมีพฤติกรรมการออกกำลังกายที่เหมาะสม กิจกรรมหลักและกิจกรรมย่อย 1. ประชุมชี้แจงคณะทำงาน รายละเอียดงบประมาณ ค่าอาหารว่าง 25 บาท x 20 คน = 500 บาท กิจกรรม 2 ลงทะเบียน/ตรวจสุขภาพเบื้องต้น 2.1 ชั่งน้ำหนัก, วัดความดัน, ตรวจ DTX, วัดรอบเอว รายละเอียดงบประมาณ ค่าแผ่นตรวจน้ำตาลในเลือด 3 กล่อง x 800 บาท = 2,400 บาท ค่าสมุด 10 บาท x 196 คน = 1,960 บาท ค่าป้ายไวนิลโครงการ 600 บาท ค่าสายวัดรอบเอว BMI 100 บาท กิจกรรมที่ 3 ทำโมเดล “ต้นไม้สุขภาพ” 3.1 แบบทดสอบก่อนให้ความรู้ รายละเอียดงบประมาณ ค่ากระดาษสี 75 บาท x 7 สี = 525 บาท ค่ากาวสองหน้า 1 อัน = 250 บาท ค่าฟิวเจอร์บอร์ดขนาดใหญ่ 50 บาท ค่ากระดาษเอ 4 จำนวน 1 รีม 110 บาท ค่าปากกา 10 บาท x 196 คน = 1,960 บาท ค่าอาหารว่าง 25 บาท x 196 คน = 4,900 บาท กิจกรรมที่ 4 วิทยากรให้ความรู้เรื่อง 3 อ. 2 ส. โรคความดันโลหิตสูง และโรคเบาหวาน รายละเอียดงบประมาณ ค่าวิทยากร 600 บาท x 3 คน x 1 ชั่วโมง = 1,800 บาท กิจกรรมที่ 5 ทำแบบทดสอบหลังให้ความรู้ กิจกรรมที่ 6 ติดตามกลุ่มเสี่ยงระยะ 3 เดือน รายละเอียดงบประมาณ ค่าแผ่นตรวจน้ำตาลในเลือด 3 กล่อง x 800 บาท = 2,400 บาท ค่าใช้จ่ายทุกรายการสามารถถั่วเฉลี่ยกันได้ ลุ่มเสี่ยงระยะ 3 เดือน วัตถุประสงค วัดความดันม 2563 ถึง 30 สิงหาคม 2563 วิ

**ที่ประชุม :** ที่ประชุมมีมติ 1. ปรับเปลี่ยนชื่อโครงการเป็น “โครงการปรับเปลี่ยนพฤติกรรม เลี่ยงโรคเบาหวาน และโรคความดันโลหิตสูง” 2. ในส่วนของวิธีดำเนินการ ขั้นเตรียมการ ข้อที่ 3 จัดทำโครงการเพื่อขออนุมัติต่อองค์การบริหารส่วนตำบลคลองหรัง เป็น “จัดทำโครงการเพื่อขออนุมัติต่อกองทุนหลักประกันสุขภาพองค์การบริหารส่วนตำบลคลองหรัง” ขั้นดำเนินการ ข้อที่ 5 ติดตามกลุ่มเสี่ยงระยะ 3 เดือน เป็น “ติดตามกลุ่มเสี่ยงในทุก 3 เดือน/ครั้ง” และเพิ่มในส่วนของ ขั้นสรุปผลการดำเนินงาน 3. กิจกรรมหลัก ข้อที่ 1 ประชุมชี้แจงคณะทำงาน เป็น “ประชุมชี้แจงคณะทำงาน/ อสม./ ผู้ใหญ่บ้าน/ คณะกรรมการหมู่บ้าน ในหมู่ที่ 5 บ้านต้นปริง” 4. กิจกรรมที่ 2 รายละเอียดงบประมาณ ให้ระบุขนาดของป้ายไวนิล และสืบราคากลางจาก องค์การบริหารส่วนตำบลคลองหรัง 5. ในส่วนของวิทยากรให้มีความหลากหลายมากขึ้น เพราะจะได้ความรู้จากหลาย ๆ แหล่ง

**4.1.2 โครงการอาหารเช้า เพื่อน้องทุพโภชนาการ อิ่มท้อง สมองแจ่มใส โดย โรงเรียนบ้านต้นปริง**

**นางสมร อ้วนเส้ง** : สำหรับโครงการโครงการอาหารเช้า เพื่อน้องทุพโภชนาการ อิ่มท้อง สมอง

**ครูโรงเรียนบ้านต้นปริง** แจ่มใส โดย โรงเรียนบ้านต้นปริง งบประมาณที่ขอรับการสนับสนุน 36,700 บาท มีวัตถุประสงค์ 1. เพื่อให้เด็กนักเรียนในโรงเรียนบ้านต้นปริงที่มีปัญหาภาวะโภชนาการ จำนวน 10 คน ได้รับประทานอาหารเช้าที่มีคณค่าทางสารอาหารครบ 5 หมู่ 2. นักเรียนในโรงเรียนบ้านต้นปริงที่มีปัญหาภาวะทุพโภชนาการ จำนวน 10 คน มีน้ำหนัก ส่วนสูงตามเกณฑ์มาตรฐาน 3. นักเรียนในโรงเรียนบ้านต้นปริงที่มีปัญหาภาวะโภชนาการจำนวน 10 คน มีพัฒนาการสมวัย 4. นักเรียนในโรงเรียนบ้านต้นปริงที่มีปัญหาภาวะโภชนาการจำนวน 10 คน ได้รับประทานอาหารที่มีประโยชน์และมีสุขนิสัยในการรับประทานอาหารอย่างถูกต้อง ผลที่คาดว่าจะได้รับ 1. นักเรียนในโรงเรียนบ้านต้นปริงที่มีปัญหาภาวะโภชนาการจำนวน 10 คนได้รับประทานอาหารเช้าที่มีคุณค่าทางสารอาหารร้อยละ 100 2. นักเรียนในโรงเรียนบ้านต้นปริงที่มีปัญหาภาวะโภชนาการจำนวน 10 คน มี น้ำหนัก ส่วนสูงตามเกณฑ์มาตรฐานร้อยละ 80 3. นักเรียนในโรงเรียนบ้านต้นปริงที่มีปัญหาภาวะโภชนาการจำนวน 10 คน มีพัฒนาการสมวัยร้อยละ 80 4. นักเรียนในโรงเรียนบ้านต้นปริงที่มีปัญหาภาวะโภชนาการจำนวน 10 คน ได้รับประทานอาหารที่มีประโยชน์และมีสุขนิสัยในการรับประทานอาหารอย่างถูกต้องร้อยละ 90 กิจกรรมหลักและกิจกรรมย่อย 1. จัดทำอาหารเช้าเพื่อน้องทุพโภชนาการ อิ่มท้อง สมองแจ่มใส จำนวน 162 วัน รายละเอียดค่าใช้จ่าย ค่าอาหารเช้า 20 บาท x 10 คน x 162 วัน = 32,400 บาท 2. อบรมให้ความรู้ผู้ปกครอง แม่ครัวและครู รายละเอียดค่าใช้จ่าย ค่าวิทยากร จำนวน 500 บาท x 2 คน = 1,000 บาท ค่าเอกสารประกอบการให้ความรู้ จำนวน 25 บาท x 60 คน = 1,500 บาท ค่าไวนิล จำนวน 600 บาท ค่าอาหารว่าง จำนวน 20 บาท x 60 คน = 1,200 บาท

**ที่ประชุม :** ที่ประชุมมีมติเห็นควรอนุมัติโครงการ เนื่องจากสอดคล้องกับวัตถุประสงค์ของโครงการแต่ต้องแก้ไข 1. เห็นควรเพิ่มกลุ่มเด็กด้อยโอกาสที่มาศึกษาในโรงเรียนเข้าร่วมโครงการด้วย 2. เอกสารสำหรับการอบรม ให้หน่วยงานสาธารณสุขจัดทำจะดีกว่าเพราะมีองค์ความรู้ด้านโภชนาการ 3. กิจกรรมที่ 1.2 รายละเอียดงบประมาณ ให้ระบุขนาดของป้ายไวนิล และสืบราคากลางจาก องค์การบริหารส่วนตำบลคลอง หรัง 4. ปรับเปลี่ยนช่วงเวลาเริ่มกิจกรรม

**4.1.3 โครงการส่งเสริมเด็ก 0-5 ปี สูงดีสมส่วน โดย อาสาสมัครสาธารณสุขประจำหมู่บ้าน**

**นางศิริภรณ์ ศิริ :** สำหรับโครงการส่งเสริมเด็ก 0-5 ปี สูงดีสมส่วน โดย อาสาสมัครสาธารณสุขประ

**จพง.สาธารณสุข** จำหมู่บ้าน มีเป้าหมาย คือ กลุ่มเด็ก อายุ 0-5 ปีและผู้ปกครองเด็กจำนวน 40 คน มีวัตถุประสงค์ 1. เพื่อส่งเสริมภาวะโภชนาการแก้เด็ก 0-5 ปี 2. เพื่อให้ อสม. มีความรู้ความสามารถในการชั่งน้ำหนัก วัดส่วนสูง วัดศีรษะ และแปรผลได้อย่างถูกต้อง ข้อที่ 3 เพื่อให้ผู้ปกครองเด็กที่มีปัญหาภาวะโภชนาการมีความรู้ในการดูแลเด็กด้านโภชนาการที่ถูกต้อง ผลที่คาดว่าจะได้รับ 1. เด็ก 0- 5 ปี ได้รับการเฝ้าระวังโภชนาการครอบคลุม 2. ปัญหาโภชนาการในเด็ก 0-5 ปีลดลง 3. อสม. ได้พัฒนาความรู้และทักษะในการประเมินโภชนาการเด็ก กิจกรรมหลักและกิจกรรมย่อย กิจกรรมที่ 1 ประชุมให้ความรู้ อสม.เรื่องการประเมินโภชนาการ กิจกรรมที่ 2 ติดตามประเมินโภชนาการเด็ก 0-5 ปี 2.1 กิจกรรมย่อย ชั่งน้ำหนัก วัดส่วนสูง วัดรอบศีรษะเด็ก 0-5 ปี ในชุมชน และชั่งน้ำหนัก วัดส่วนสูง วัดรอบศีรษะเด็ก 0-5 ปีใน คลินิกเด็กดี รายละเอียดค่าใช้จ่าย ค่าวัสดุที่วัดส่วนสูงเด็ก 1 ชุด = 980 บาท ค่าวัสดุเครื่องวัดส่วนสูงแบบนอน 2,500 บาท x 1 ชุด = 2,500 บาท ค่าวัสดุเครื่องชั่งน้ำหนักแบบดิจิตอล 1,000 บาท x 1 เครื่อง 1,000 บาท 2.2 ชั่งน้ำหนัก วัดส่วนสูง วัดรอบศีรษะเด็ก 0-5 ปี ใน ศพด.โดยครู้ผู้ดูแลเด็ก 3. ประชุมให้ความรู้แก่ผู้ปกครองเด็กที่มีปัญหาภาวะโภชนาการ รายละเอียดค่าใช้จ่าย ค่าป้ายไวนิลโครงการ 400 บาท ค่าวิทยากร 600 บาท x 2 คน x 1 ชม. = 1,200 บาท ค่าเอกสารแผ่นพับเรื่องโชนาการ 300 บาท ค่าอาหารว่างและเครื่องดื่ม 25 บาท x 40 คน = 1,000 บาท ค่าวัสดุอาหารเสริมสำหรับเด็กน้ำหนัก/ส่วนสูงต่ำกว่าเกณฑ์ 350 บาท x 9 คน = 3,150 บาท

**ที่ประชุม :** ที่ประชุมมีมติเห็นควรอนุมัติโครงการ เนื่องจากสอดคล้องกับวัตถุประสงค์ของโครงการ สิ่งที่ต้องแก้ไข 1. ในส่วนของชื่อกองทุน “กองทุนหลักประกันสุขภาพองค์การบริหารส่วนตำบลคลองหรัง” 2. เพิ่มในส่วนของวิธีดำเนินการ “ขั้นสรุปผลการดำเนินงาน”3. ให้ระบุขนาดของป้ายไวนิล และสืบราคากลางจาก องค์การบริหารส่วนตำบลคลองหรัง 4. ในส่วนขององค์กรร่วม โรงพยาบาลส่งเสริมสุขภาพตำบลบ้านแม่เปียะ ให้เอาออก 5. ปรับแก้ไขวิธีดำเนินเนินการ 6. ปรับแก้ไขหลักการและเหตุผล 7. แนบรายงานการประชุม

**4.1.4 โครงการฝึกทักษะทางกีฬาฟุตบอลเพื่อสุขภาพ ประจำปีงบประมาณ 2563 โดย ศูนย์กีฬาตำบลคลองหรัง**

**น.ส.มะลิวรรณ แก้วรัตนะ :** โครงการฝึกทักษะทางกีฬาฟุตบอลเพื่อสุขภาพ ประจำปีงบประมาณ 2563 โดย

**ผช.จพง.สาธารณสุข** ศูนย์กีฬาตำบลคลองหรัง ระยะเวลาดำเนินการ ตั้งแต่ 1 เมษายน 2563 ถึง 15 พฤษภาคม 2563 โดยมีวัตถุประสงค์ 1. เพื่อเปิดโอกาสให้เด็กและเยาวชนได้เพิ่มพูนทักษะการเล่นกีฬาฟุตบอลอย่างมีคุณภาพ 2. เพื่อให้เด็กรู้จักการใช้เวลาว่างให้เกิดประโยชน์และห่างไกลยาเสพติด 3. เพื่อส่งเสริมให้เด็กและเยาวชน มีสุขภาพร่างกายแข็งแรงด้วยการออกกำลังกาย ผลที่คาดว่าจะได้รับ 1. เด็กมีทักษะการเล่นกีฬาฟุตบอลมาขึ้น 2. เด็กมีสุขภาพแข็งแรงด้วยการเล่นกีฬา 3. เด็กรู้จักการใช้เวลาว่างให้เกิดประโยชน์และห่างไกลยาเสพติด กิจกกรมหลักและกิจกรรมย่อย กิจกรรมที่ 1 อบรมให้ความรู้เกี่ยวกับทักษะและพื้นฐานกฎกติกาเบื้องต้นกีฬาฟุตบอล รายละเอียดค่าใช้จ่าย ค่าวิทยากร 500 บาท x 2 ชั่วโมง x 1 คน ค่าผู้ฝึกสอน 4 คน ๆ ละ 4,000 บาท จำนวน 30 วัน เป็นเงิน 16,000 บาท กิจกรรมที่ 2 ค่าป้ายไวนิลประชาสัมพันธ์โครงการ/ป้ายโครงการ รายละเอียดค่าใช้จ่าย ค่าป้ายไวนิลประชาสัมพันธ์ จำนวน 1 ผืนๆละ 1,000 บาท (พร้อมติดตั้ง) ค่าป้ายไวนิลโครงการจำนวน 1 ผืน ๆ ละ 1,000 บาท เป็นเงิน 2,000 บาท กิจกรรมที่ 3 ค่าอุปกรณ์สำหรับการฝึกซ้อม จำนวน 2 รุ่น รายละเอียดค่าใช้จ่าย ค่าลูกฟุตบอล molten F4V1000-A จำนวน 12 ลูก ๆ ละ 330 บาท เป็นเงิน 3,960 บาท ค่าลูกฟุตบอล molten F5V1000-A จำนวน 12 ลูก ๆ ละ 350 บาท เป็นเงิน 4,200 บาท รั้วกระโดด 6 นิ้ว จำนวน 6 ชิ้น ๆ ละ 220 บาท เป็นเงิน 1,320 บาท รั้วกระโดด 9 นิ้ว จำนวน 4 ชิ้น ๆ ละ 270 บาท เป็นเงิน 1,080 บาท สปีดแลดเดอร์ 1 ชุด 2,000 บาท เป็นเงิน 2,000 บาท สปีดริง 1 ชุด 12 วง เป็นเงิน 790 บาท กรวยชามมาคเกอร์ 1 ชุด 50 ใบ เป็นเงิน 1,100 บาท ค่าน้ำดื่มสำหรับฝึกซ้อม วันละ 200 บาท 30 วัน เป็นเงิน 6,000 บาท ค่าจ้างทำวุฒิบัตร 1,000 บาท และการทดสอบสมรรถภาพ รวมเป็นเงินทั้งสิ้น 40,000 บาท

ที่ประชุม : ที่ประชุมมีมติเห็นควรพิจารณา สิ่งที่ต้องแก้ไข 1. ในส่วนของผู้เสนอโครงการ เห็นควรจะเป็นกองการศึกษา อบต.คลองหรังเสนอโครงการเพื่อขอรับงบประมาณ 2. เพิ่มรายละเอียดกิจกรรมให้มากขึ้น 3. ให้ระบุขนาดของป้ายไวนิล และสืบราคากลางจาก องค์การบริหารส่วนตำบลคลองหรัง 4. ปรับแก้ไขวัตถุประสงค์และผลที่คาดว่าจะได้รับ 5. วิทยากรกับผู้ฝึกสอนควรจะเป็นคนเดียวกัน 6. ในส่วนของลูกฟุตบอล ควรจะเลือกซื้อเพียงแบบเดียว เบอร์เดียว 7. แนบรายชื่อเป้าหมายและเป้าหมายควรเป็นเด็กในตำบลคลองหรัง 8. แนบรายงานการประชุม

**4.1.5 โครงการออกกำลังกายผู้สูงอายุ โดย ชมรมผู้สูงอายุตำบลคลองหรัง**

**น.ส.มะลิวรรณ แก้วรัตนะ :** โครงการออกกำลังกายผู้สูงอายุ โดย ชมรมผู้สูงอายุตำบลคลองหรัง

**ผช.จพง.สาธารณสุข** งบประมาณที่ขอรับการสนับสนุน 37,460 บาท มีวัตถุประสงค์ 1. เพื่อให้สมาชิกชมรมผู้สูงอายุได้ออกกำลังกายอย่างต่อเนื่อง 2. เพื่อให้การดำเนินงานของชมรมผู้สูงอายุเป็นศูนย์รวมของการออกกำลังกาย และรับทราบวิธีการดูแลสุขภาพอย่างถูกต้อง 3. เพื่อให้สมาชิกชมรมผู้สูงอายุสามารถดูแลสุขภาพและแก้ไขปัญหาสุขภาพได้ด้วยตนเอง ผลที่คาดว่าจะได้รับ 1. ชมรมผู้สูงอายุตำบลคลองหรัง เกิดความรัก ความชอบในการออกกำลังกายเป็นประจำ 2. ชมรมผู้สูงอายุมีกิจกรรมออกกำลังกายอย่างส่ำเสมอ และการออกกำลังกายหลายรูแบบ 3. ช่วยสร้างเสริมสุขภาพกาย สุขภาพจิต ของชมรมผู้สูงอายุให้แข็งแรง สดชื่น แจ่มใส กิจกรรมหลักและกิจกรรมย่อย กิจกรรมที่ 1 อบรมเรื่องการออกกำลังกายทั่วไปสำหรับผู้สูงอายุ โดยมีองค์ปรกอบของการมีสุขภาพที่แข็งแรง ขั้นตอนการออกกำลังกายเพื่อสุขภาพของผู้สูงอายุ การปฏิบัติตัวก่อนออกกำลังกาย รายละเอียดค่าใช้จ่าย ค่าไวนิลโครงการฯ ขนาด 1 x 3 เมตร เป็นเงิน 360 บาท ค่าอาหารกลางวัน 50 บาท x 70 คน x 1 วัน เป็นเงิน 3,500 บาท ค่าอาหารว่าง 2 มื้อ ๆ ละ 25 บาท x 70 คน 1 วัน เป็นเงิน 3,500 บาท ค่าเอกสารและแฟ้มชุดละ 40 บาท x 70 คน เป็นเงิน 2,800 บาท กิจกรรมที่ 2 - 3 กิจกรรมออกกำลังกายด้วยการเต้นออกกำลังกายแบบตาราง 9 ช่อง กิจกรรมที่ 4 - 5 กิจกรรมออกกำลังกายชมรมวิถีไทย กิจกรรมที่ 6 – 7 กิจกรรมออกกำลังกายแบบลีลาศสี่จังหวะ กิจกรรมที่ 8 – 9 กิจกรรมออกกำลังกายแบบลีลาผ้าสไบ กิจกรรมที่ 10 – 11 กิจกรรมออกกำลังกายแบบมโนราห์ประยุกต์ กิจกรรมที่ 12 – 13 กิจกรรมออกกำลังกายแบบระบำกะลา กิจกรรมที่ 14 – 15 กิจกรรมออกกำลังกายแบบรำวงเปลี่ยนคู่ และค่าใช้จ่ายในการดำเนินกิจกรรมที่ 2 - 15 มีค่าเครื่องเสียงวันละ 200 บาท 14 วัน เป็นเงิน 2,800 บาท ค่าอาหารว่าง จำนวน 25 บาท 14 วัน 70 คน เป็นเงิน 24,500 บาท

**ที่ประชุม :** ที่ประชุมมีมติเห็นควรพิจารณา สิ่งที่ต้องแก้ไข 1. ปรับเปลี่ยนแบบฟอร์มโครงการให้เป็นแบบฟอร์มปี 2561 2. แนบรายงานการประชุมสำหรับกลุ่มหรือชมรมต่าง ๆ 3. ให้เพิ่มในส่วนของการอบรมโดย วิทยากรจาก รพ.สต.บ้านแม่เปียะ 4. สำหรับเครื่องเสียงหากเปลี่ยนจากการเช่าเป็นการจัดซื้อเพื่อใช้ในการดำเนินโครงการเลยจะดีกว่า เพราะหากดำเนินการในปีต่อ ๆ ไปจะได้ไม่ต้องมีการเช่าอีก

**ระเบียบวาระที่ 5 เรื่องอื่น ๆ**

- ไม่มี

**ที่ประชุม** : รับทราบ

**เลิกประชุม เวลา 12.20 น.**

(ลงชื่อ)............................................................. ผู้บันทึกรายงานการประชุม

(นางสาวมะลิวรรณ แก้วรัตนะ)  
 ผู้ช่วยเจ้าพนักงานสาธารณสุข

(ลงชื่อ)............................................................. ผู้ตรวจรายงานการประชุม  
 (นายวิสูตร์ กาญจนะพิน)  
 กรรมการและเลขานุการ

(ลงชื่อ).............................................................   
(นายภูวนาถ รัญเพ็ชร)  
 ประธานอนุกรรมการพิจารณากลั่นกรองโครงการ